Meeste osadushommik
2025-12-13 09:00 - 11:00, 2025-12-20 09:00 - 11:00 (Europe/Tallinn) | Eliisabeti kiriku leerisaal, Nikolai 22, Pärnu, Estonia
Toiduks midagi “Piibel köögis” raamatu ainetel. Kohtumiseni!
Info: õp Joel Pulk

Meeste osadushommik
2026-01-10 09:00 - 11:00, 2026-01-17 09:00 - 11:00, 2026-02-14 09:00 - 11:00, 2026-02-21 09:00 - 11:00, 2026-03-14 09:00 - 11:00, 2026-03-21 09:00 - 11:00, 2026-04-11 09:00 - 11:00, 2026-04-18 09:00 - 11:00 | Eliisabeti kiriku leerisaal, Nikolai 22, Pärnu, Estonia

Peapiiskop Urmas Viilma raamatu "Rist kolbal" esitlus
2026-02-18 19:00 - 20:00
Tuhkapäeval, 18. veebruaril pärast õhtust missat toimub Pärnu Eliisabeti kirikus peapiiskop Urmas Viilma uue raamatu “Rist kolbal: Kuidas saada pühaks” esitlus.
Esmalt advendiajal Tallinnas esitletud teos on sündinud sügavast isiklikust kogemusest ja rännakutest, pakkudes mõtteainet inimese ajalikust olemusest ja igatsusest pühaduse järele. Raamatu keskne kujund pärineb autori mälestusest Athose mäel asuvast Xenophontose kloostrist, kus ta seisis silmitsi sadade munkade säilmetega.
Peapiiskop Viilma kirjeldab raamatu tutvustuses seda hetke kloostri luukambris: “Valkjad ja kreemjad pead. Kõik puhtaks pestud ja sirges reas nagu suured pärlid. Üksikutele kolpadele oli moodustunud ristikujuline õmblusjoon. See füüsiline, samas müstiline ristimärk surnupealuul jäi küsimusena püsima minu südamesse: kas minu kolbal on ristimärk?”
See küsimus juhatas autorit palverännuteele ja inspireeris kirjutama teost, mis ei kutsu lugejat maailmast eralduma, vaid leidma pühadust just igapäevase elu keskelt. Viilma rõhutab, et igatsus saada pühaks on tallel iga inimese südames, sõltumata sellest, kui lähedal või kaugel keegi parasjagu kirikust seisab.
Raamat “Rist kolbal” on illustreeritud paljude fotodega ning on mõeldud teejuhiks neile, kes soovivad mõtestada oma elu ja astuda argimaailmas sammu lähemale Jumalale.
Raamatu esitlus ja kohtumine autoriga toimub vahetult pärast tuhkapäeva jumalateenistust, mis algab kell 18.00 Pärnu Eliisabeti kirikus. Raamat on sel päeval saadaval ka esitluspäeva hinnaga ning mõistagi on võimalik küsida autori pühendust.

Vaata ka:

Neljandal advendipühapäeval ilmub peapiiskop Urmas Viilma uus raamat “Rist kolbal”, e-Kirik 09.12.2025
